Case ID: 1219240
Sentence 0: Bakı Apellyasiya Məhkəməsinin Cinayət Kollegiyasının xx xxxxxx 2020-ci il tarixli qərarı ilə (hakim Məmmədov Habil Çingiz oğlu (sədrlik edən, məruzəçi hakim), Murquzov İlqar Mustafa oğlu və Əhmədov Həsən Hüseyn oğlundan ibarət tərkibdə) Məhkumn və müdafiəçisi Müdafiəçi1 tərəfindən birgə verilmiş apellyasiya şikayəti təmin edilməmiş, Bakı şəhəri Sabunçu Rayon Məhkəməsinin xx xxxxxxx 2019-cu il tarixli hökmü dəyişdirilmədən saxlanılmışdır.İşin halları: Məhkəmənin hökmünə əsasən Məhkum xx xxxx 2019-cu il saat 04 radələrində nəqliyyat vasitəsini idarə etmə hüququ olmaqla yol vərəqəsi əsasında idarə etdiyi texniki cəhətdən saz vəziyyətdə olan «VAZ-21214» markalı, AZ **-PX-*** dövlət qeydiyyat nişanlı avtomobili Bakı şəhəri, Sabunçu rayonu, Şəhər Şosessi ilə üzü Sabunçu qəsəbəsi istiqamətində 50 km/saat sürətilə hərəkətdə olarkən «Yol hərəkəti haqqında» Azərbaycan Respublikası Qanununun 50-ci maddəsinin 1 -ci hissəsinin tələblərini, yəni sürücü hərəkət üçün təhlükə yarandığını gördükdə, nəqliyyat vasitəsinin sürətini tam dayanma həddinə qədər azaltmaq üçün mümkün olan tədbirləri görməklə hər hansı yol nəqliyyat hadisəsinin qarşısını almağa texniki imkanı olduğu halda, həmin yolun “Ştutqart” mağazasının yaxınlığından keçən hissəsində yol-hərəkəti qaydalarını pozması ehtiyatsızlıqdan yolu keçən piyada Hacıyevə Ləman Fəxrəddin qızını idarə etdiyini avtomobilin qabaq sağ küncü ilə vurub onun baş beyin silkələnməsi, sol gicgah sümüyünün, sağ İX qabırğanın yerini dəyişməyən, qapalı, xətti sınıqları, sağ bud sümüyünün və sağ qasıq sümüyünün yerini dəyişən qapalı sınıqları, sağ diz oynağında meniskin zədələnməsi və ön çarpaz bağların gərilməsi, sağ qalça nahiyəsinin əzilmiş yaraları, sol dirsək oynağının sıyrığı kimi həyat üçün təhlükəli olan sağlamlığa ağır zərər vurulmasına səbəb olmuşdur.